**Z A P I S N I K**

O radu Skupštine komunalnog društva KOMAG d.o.o. Magadenovac koja je održana dana 26.04.2017. godine u vijećnici s početkom u 12:00 sati.

Skupštinu predstavlja STJEPAN ŽIVKOVIĆ, općinski načelnik općine Magadenovac, Davorin Gašparić, predsjednik Općinskog vijeća i Marin Lisec, potpredsjednik Gradskog vijeća.

Sjednici prisustvuje Jasna Živković, direktorica društva KOMAG i Ivana Perić, predstavnica knjigovodstvenog servisa koji vodi financijsko poslovanje društva.

Zapisnik vodi Valent Poslon.

Predsjednik Skupštine otvara sjednicu i daje na glasanje slijedeći

DNEVNI RED:

1. Usvajanje Zapisnika sa Skupštine Društva, održane 16. siječnja 2017. godine
2. Izvještaj o radu komunalnog društva KOMAG d.o.o. Magadenovac u 2016. godini
3. Izvještaj o financijskom poslovanju KOMAG d.o.o. Magadenovac u 2016. godini
4. Donošenje Odluke o raspodjeli ostvarene dobiti KOMAG d.o.o. Magadenovac u poslovanju u 2016. godini
5. Pitanja i prijedlozi

Dnevni red je jednoglasno usvojen.

*RAD PO UTVRĐENOM DNEVNOM REDU*

Ad 1.

Primjedbi na Zapisnik sa sjednice Skupštine KOMAG d.o.o. Magadenovac održane dana 25.01.2018. godine nije bilo, te je Zapisnik jednoglasno usvojen.

*S obzirom na dnevni red predsjednik obavještava ostale članove Skupštine da neće sudjelovati u raspravi i izuzima se iz odlučivanja pod točkom 2. 3. i 4. dnevnog reda te predsjedanje prepušta Davorinu Gašparić.*

Ad 2.

Izvješće o radu KOMAG d.o.o. Magadenovac za poslovnu 2016. godinu dostavljeno je svim članovima Skupštine u pisanom obliku, a dodatno obrazloženje podnijela je direktorica KOMAG d.o.o. Magadenovac Jasna Živković, koja je detaljno obrazložila cjelokupno poslovanje Društva kroz svih 12 mjeseci protekle poslovne godine..

Jasna Živković u svojem izvještaju iznosi da je društvo izvršilo sve planirane aktivnosti u protekloj poslovnoj godini. Radi praćenja poslovanja redovito su dostavljana izvješća o izvršenim poslovima, a na temelju kojih je Općina doznačavala sredstva za pokriće troškova i plaća zaposlenika.

Kako u raspravi nije nitko sudjelovao, predsjedavajući predlaže da se izneseno izvješće o radu u 2016. godini usvoji.

Nakon provedenog glasanja predsjedavajući konstatira da je ***s dva glasa usvojen Izvještaj*** o radu za 2016. godinu.

Ad 3.

Predsjedavajući Skupštine rekao je da je prijedlog Odluke o utvrđivanju godišnjeg financijskog izvještaja za 2016. godinu dostavljen svim članovima Skupštine u pisanom obliku te je dao riječ direktorici Društva koja je ponovila da se iz prethodne točke vide financijski rezultati na kraju 2016. godine te naglasila da će Ivana Perić koja vodi knjigovodstvo Društva detaljnije obrazložiti stavke godišnjeg financijskog izvješća.

Predstavnica servisa obrazlaže ostvareni financijski rezultat i navodi da je tijekom poslovne godine ostvaren pozitivan rezultat u poslovanju te je iz poslovanja pokriven i gubitak ostvaren na kraju 2015. godine.

U raspravi je sudjelovao Davorin Gašparić, koji napominje da je važno redovito pratiti potrebe i troškove, a da je Općina osigurala u svojem proračunu dostatna sredstva za funkcioniranje komunalnog društva.

U raspravu se uključio Marin Lisec sa pitanjem naknade ili nagrade direktoru za obavljanje poslova odgovorne osobe, jer smatra da se radi o odgovornom poslu.

Direktorica Jasna Živković je otklonila bilo kakvu raspravu oko nagrađivanja ili naknade, jer je kod preuzimanja dužnosti izjavila da za ovaj posao ne želi opterećivati troškove poslovanja društva.

Predsjedavajući zaključuje raspravu i stavlja prijedlog završnog računa o poslovanju društva na glasanje. ***Izvješće o financijskom rezultatu za 2016. godinu (GFI) usvojeno je s dva glasa***.

Ad 3.

Pod ovom točkom dnevnog reda ***donesena je s dva glasa*** Odluka da se ostvarena dobit zadržava u poslovanju društvu i da se neće isplaćivati.

Točka 4.

U prostoriju za sastanke je pozvan Stjepan Živković, predsjednik Skupštine i nastavio voditi sjednicu.

Pod ovom točkom dnevnog predsjedavajući je postavio pitanje o potrebi nabavke nove opreme u poslovanju društva.

Direktorica je informirala članove skupštine o tijeku nabave potrebne opreme i repromaterijala.

Rad Skupštine je zaključen u 13:15 sati.

ZAPISNIČAR PREDSJEDNIK:

Valent Poslon Stjepan Živković